**PRILOG 4a.**

**TEHNIČKE SPECIFIKACIJE UZ TROŠKOVNIK**

**- Tehničke specifikacije uz Točku 1. Troškovnika:**

Određeni dio muzejskog fundusa Gliptoteke bit će potrebno zapakirati i zaštititi. S obzirom na način i vrstu pakiranja umjetnina, bit će potrebno zapakirati:

- 2096 umjetnina- medalja, plaketa, negativa- pretežito od sadre i bronce, a u manjem broju su od čelika, željeza, olova, srebra. Riječ je o umjetninama manjih dimenzija koja se nalazi na prvom katu zapadne zgrade u staklenim vitrinama te na drugom katu južne zgrade na policama i ormarima i u jednom ladičaru. Ponuditelj će trebati spustiti umjetnine s polica i ormara, te ih izvaditi iz ladičara i vitrina. Pakiranje umjetnina obuhvaća korištenje pucketave i/ili prozirne folije, uz prijenos određenih umjetnina u već pripremljene limene sanduke obložene spužvama. U dogovoru sa subjektom, tako zapakirane umjetnine se mogu prenijeti u dostupne donje prostore zgrada muzejskog sklopa.

- 3979 umjetnina - skulpture i odljevi- različitih materijala (sadra, bronca, poliester, vosak, terakota, kamen, drvo, mramor…) i dimenzija koje će biti potrebno zaštititi i zapakirati po najvišim pravilima muzejske struke. Umjetnine je potrebno zapakirati u prozirnu i/ili zaštitnu pucketajuću foliju i pripremiti za transport. Većina muzejske građe koju je potrebno zaštititi i zapakirati također se nalazi se u prizemlju, na prvom, drugom i trećem katu triju zgrada te u prizemnici- pojedine umjetnine se nalaze na policama te će ih biti potrebno spustiti, dok se neke nalaze u malim čuvaonicama te će ih biti potrebno iznijeti iz čuvaonice kako bi se mogle zapakirati. U dogovoru sa subjektom, određen broj tako zapakiranih umjetnina se mogu prenijeti u dostupne donje prostore zgrada muzejskog sklopa ili će se grupirati na jednom mjestu po etažama.

- Nabava materijala za pakiranje podrazumijeva nabavu i dopremu materijala za pakiranje. Količinu materijala koji je potreban za pakiranje procijenit će Ponuditelj, a od materijala bit će potrebno: npr. rastezljiva folija mini prozirna, zaštitna troslojna "pucketajuća" folija sa zračnim mjehurićima, prozirne ljepljive trake za pakiranje, spužve za pakiranje itd., uz materijal koji Ponuditelj procijeni da mu je potreban.

**- Tehničke specifikacije uz Točku 2. Troškovnika:**

- Umjetnine za koje će biti potrebno izraditi posebnu ambalažu po mjerama nalaze se na višim etažama zgrada. Određene umjetnine će biti potrebno iznijeti iz manjih čuvaonica kako bi se zapakirale. Umjetnine će biti potrebno, po mogućnosti, prenijeti u prizemlje muzejske zgrade, ili će se grupirati na jednom mjestu kako bi se lakše pripremile za transport.

- Popis količine adekvatne ambalaže po mjerama za izradu (d x š x v):

1. 280 x 180 x 80 cm- 1 komad
2. 220 x 130 x 95 cm- 1 komad
3. 100 x 150 x 150 cm- 2 komada
4. 100 x 100 x 100 cm- 2 komada
5. 200 x 70 x 100 cm- 2 komada
6. 120 x 155 x 175 cm- 1 komad

**- Tehničke specifikacije uz Točku 3. Troškovnika:**

- Usluga obilježavanja ambalaže i umjetnina različitih materijala i dimenzija podrazumijeva obilježavanje umjetnine s već pripremljenim kartičnim oznakama. Ponuditelj će na svaku zapakiranu umjetninu staviti kartičnu oznaku koja treba biti vidljiva i koju je potrebno zalijepiti tako da ne opadne.